paragraph_text: Rodio se kao jedan od petoro sinova Roberta VI. de Brusa, lorda Annandalea i Marjorie, grofice od Carricka. Pomogao je brata Roberta za vrijeme škotskih ratova za neovisnost, u namjeri da se domogne škotske kraljevske krune, na koju je polagao pravo preko ženske rodbinske veze s dinastijom Dunkelda. Zapovijedao je dijelom škotske vojske u velikoj pobjedi nad Englezima tijekom bitke kod Bannockburna, koja se odigrala između 23. i 24. srpnja 1314. godine. Između 1309. i 1313. godine, naslijedio je od brata Roberta, naslov grofa od Carricka, koji je pripao obitelji Bruce, ženidbom njihova oca Roberta VI. s Marjorie, kćerkom grofa Nialla od Carricka.